****

**РЕПУБЛИКА БЪЛГАРИЯ**

**Министерство на земеделието, храните и горите**

**Областна дирекция „Земеделие” – София област**

**1000 София, бул.Витоша 4, тел: 980 28 73 факс: 988 32 63, E-mail:** **odzg-sofiaobl@mzh.government.bg**

**ОБЯВЛЕНИЕ ЗА ПРОВЕЖДАНЕ НА КОНКУРС ЗА НАЗНАЧАВАНЕ НА ДЪРЖАВНИ СЛУЖИТЕЛИ**

Областна дирекция „Земеделие” – София област, на основание чл.10а, ал.2, ЗДСл, във връзка с чл.14, ал.1, НПКДС и Заповед № РД-04-4 /03.05.2019г. на директора на Областната дирекция, обявява конкурс за назначаване на държавен служител при следните условия:

 **Конкурсът се обявява за длъжността:**

**ГЛАВЕН ДИРЕКТОР**  на Главна дирекция „Аграрно развитие”, Областна дирекция “Земеделие ” София област

**1. Минимални и специфични изисквания за заемане на длъжността:**

- Степен на завършено образование:  – **магистър;**

- Специалност: - аграрни и икономически науки;

- Минимален професионален опит – 4 години в област или области, свързани с функционалните задължения на длъжността, или придобит ІІІ младши ранг.

***Допълнителни умения и квалификации, носещи предимство за кандидатите***:

 - умения за управление на хора,ресурси,финанси, вземане на решения, работа в екип;

 - компютърна компетентност: MS Office – MS Word, MS Excel;

 - свидетелство за управление на МПС;

- кандидатите да отговарят на условията на чл.7 от Закона за държавния служител.

**2. Начин за провеждане на конкурса**:

писмена разработка по тематика **"Обща селскостопанска политика на Европейския съюз";** - Интервю.

**3. Описание на длъжността:**

Ръководи и контролира дейността на Главната дирекция.

Знания в областта на нормативната уредба, свързана с дейността на Министерство на земеделието, храните и горите, Закон за подпомагане на земеделските производители, Закон за собствеността и ползването на земеделските земи, Правилник за прилагането, Закон за възстановяване на собствеността върху земите и горите от горския фонд и Правилника за прилагането му, Закон за арендата в земеделието, Закон за опазване на земеделските земи, Наредба №3/29.01.1999г. за създаване и поддържане на регистрация на земеделските производители, Наредба № 49 за поддържане на картата на възстановената собственост, Закон за животновъдството, Закон за държавния служител, Административно-процесуалния кодекс, Закона за достъп до обществена информация и др.;

**4. Размер на минималната основна заплата за длъжността-главен директор e от 700 - 2300 лв.**

\* Основният размер на заплатата за длъжността ще бъде определена в зависимост от професионалния опит на спечелилия конкурса кандидат, съгласно Наредбата за заплатите на служителите в държавната администрация.

**5. Необходими документи за кандидатстване:**

 - заявление за участие в конкурса – по образец /Приложение № 2 към чл.17, ал.1 на Наредбата за провеждане на конкурсите за държавни служители, ДВ, бр. 6/23.01.2004 г./;

 - декларация от лицето, че е пълнолетен български гражданин, не е поставен под запрещение, не е осъждан за умишлено престъпление от общ характер на лишаване от свобода и не е лишено по съответен ред от правото да заема определена длъжност;

 - копия от документи, за придобита образователно-квалификационна степен, допълнителна квалификация и правоспособност;

* копие от документите, удостоверяващи продължителността на професионалния опит или придобития ранг като държавен служител;

- копие от свидетелство за управление на МПС.

**6. Срок за подаване на документите:** 10 календарни дни от публикуване на обявлението.

**7. Място за подаване на документите:** Областна дирекция “Земеделие” – София област, гр.София, бул. “Витоша.” № 4, ет.6, тел. 02/ 980-28-73/в.668. лично или чрез пълномощник.

**8. Общодостъпно място, на което ще се публикуват списъци или други съобщения във връзка с конкурса:** Интернет – страницата иинформационното табло на Областна дирекция “Земеделие” – София област, гр.София,бул.“Витоша” № 4, ет. 6.